**МОТИВИ**

**КЪМ ПРОЕКТА НА** **ПРАВИЛНИК ЗА УСТРОЙСТВО И ДЕЙНОСТ НА РИМ-ГАБРОВО**

**I. Причини, които налагат приемане на промените и основна цел на проекта на ПРАВИЛНИК ЗА УСТРОЙСТВО И ДЕЙНОСТ НА РИМ-ГАБРОВО**

Предложен е проект на нов Правилник за устройство и дейност на РИМ-Габрово от директора на Регионален исторически музей – Габрово. Приемането на нов правилник се налага от липсата на актуализиран ПУД на музея, тъй като действащият до момента е този от 2014 г. Вследствие развитието на РИМ и промени в законодателството, е налице необходимост от промяна на структурата на музея и създаване на Научна група; отдел „Информационни технологии и дигитализация на културното наследство“, отдел „Работа с публики“. В управляваното от институцията недвижимо имущество е включена предоставената за временно ползване от Община Габрово сграда на бивше ОУ „В. Левски“.

**II.** **Основна цел и очаквани резултати**

С приемането на настоящия Правилник се цели създаването на структура на РИМ-Габрово, която ще позволи неговото по-добро функциониране, кандидатстването в различни проекти за изучаване, опазване, представяне и дигитализация на културното наследство на Габрово и региона, както и за по-добро поддържане на музейната инфраструктура.

**III. Финансови и други средства, необходими за прилагането на ПРАВИЛНИК ЗА УСТРОЙСТВО И ДЕЙНОСТ НА РИМ-ГАБРОВО**

Прилагането на Правилника няма да е свързано с изразходване на допълнителни финансови средства, както и с ангажиране на допълнителни човешки ресурси.

**IV. Анализ за съответствие с правото на Европейския съюз**

Предлаганият проект на Правилник е съобразен със законодателството в областта на културата и в областта на местното самоуправление.